पाएं अपने शहर की ताज़ा ख़बरें और फ्री ई-पेपरडाउनलोड करें
शहर में सब्जी और फल की नीलामी अब शनवारा मंडी में नहीं हाेगी। सोमवार से नीलामी रेणुका मंडी में शुरू होने जा रही है।बढ़ते कोरोना संक्रमण को देखते हुए मंडी प्रबंधन ने शनिवार और रविवार को नीलामी बंद कर दी थी। अब सोमवार से यह रेणुका मंडी में शुरू होगी।
जिले में बढ़ते कोरोना संक्रमण के बीच हर दिन सब्जी और फल नीलामी में भारी भीड़ लग रही थी। प्रशासन को इसकी लगातार शिकायतें मिल रहीं थीं। 10 दिन में प्रशासन ने व्यापारी और किसानों को कई बार समझाइश दी और नीलामी के दौरान कोविड गाइडलाइन का पालन करने को कहा। लेकिन बार-बार समझाइश देने के बाद भी स्थिति में सुधार नहीं होने पर कलेक्टर प्रवीण सिंह ने शनिवार और रविवार को मंडी बंद करने और सोमवार से रेणुका मंडी में नीलामी शुरू कराने के निर्देश दिए थे।
मंडी के कपास नीलामी शेड में फल-सब्जी नीलाम होगी। यहां अब तक व्यापारियों ने मक्का फैला कर रखा हुआ था। रविवार दिनभर व्यापारियों के कर्मचारी यहां से माल हटाने और सफाई करने में जुटे रहे। फल-सब्जी नीलाम करने वाले व्यापारी भी अपना सामान और तौल कांटे यहां ले आए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn